Aalborgs borgmester Thomas Kastrup-Larsen var søndag morgen mødt frem på plejehjemmet Birkebo, som er udpeget som det første sted i Nordjylland, hvor vaccinationerne mod corona-virus skulle finde sted

Det er en kæmpe stor dag. Sådan lød det fra Aalborgs borgmester Thomas Kastrup-Larsen, da han var mødt frem for på afstand at følge med i at samtlige beboere på plejehjemmet Birkebo i Aalborg havde takket ja til vaccinen mod coronavirus – og første stik skulle gives. -	De ældre har lidt så store afsavn, de har ikke kunnet få besøg, og de har været isoleret, siger Thomas Kastrup-Larsen, som tilføjer, at han er glad for taknemmelig for, at frontpersonalet har gjort en stor indsats for at holde coronavirus ude fra plejehjemmene. -	 Og jeg er super glad for, at vi er i gang i Aalborg i dag, siger borgmesteren. Han understreger, at det har været en hård tid for alle, men han mener, at vi i Nordjylland på den store klinge er lykkedes godt. -	Vi skal huske på, at det jo ikke er over endnu, siger Thomas Kastrup Larsen og tiføjer, at han glæder sig til, at tiden forhåbentlig bliver mere rolig, og som vi kender hverdagen fra tidligere. -	Noget af det, der har været mest frustrerende, er, at når man vågner op om morgenen, så ved man faktisk ikke, hvad der kommer til at ske. Der har været så mange omvæltninger, der er sket så mange ting, der har vendt vores samfund på hovedet, siger Thomas Kastrup Larsen.